title: 2013 m. gegužės 6 d. Komisijos įgyvendinimo reglamentas (ES) Nr. 414/2013, kuriuo pagal Europos Parlamento ir Tarybos reglamentą (ES) Nr. 528/2012 nustatoma tokių pačių biocidinių produktų autorizacijos liudijimų išdavimo tvarka  Tekstas svarbus EEE

text:
7.5.2013

               LT

               Europos Sąjungos oficialusis leidinys

               L 125/4

         KOMISIJOS ĮGYVENDINIMO REGLAMENTAS (ES) Nr. 414/2013
   2013 m. gegužės 6 d.
   kuriuo pagal Europos Parlamento ir Tarybos reglamentą (ES) Nr. 528/2012 nustatoma tokių pačių biocidinių produktų autorizacijos liudijimų išdavimo tvarka
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 17 straipsnio 7 dalį,
   kadangi:

               (1)

               Reglamente (ES) Nr. 528/2012 nustatyta biocidinių produktų autorizacijos liudijimo paraiškos teikimo ir šio liudijimo išdavimo tvarka;

               (2)

               kai tai pačiai gaunančiajai kompetentingai institucijai arba agentūrai teikiamos dviejų ar daugiau biocidinių produktų, kuriems būdingos tos pačios savybės, autorizacijos liudijimų paraiškos, tokie liudijimai gali būti suteikti remiantis vieno nekeičiamos sudėties produkto vertinimu, o kai kuriais atvejais lyginamuoju vertinimu. Todėl autorizacijos liudijimų išdavimo tvarką tikslinga pritaikyti tokiems atvejams;

               (3)

               biocidinio produkto tiekimo rinkai ir naudojimo tvarka ir sąlygos turėtų būti pagrįstos produkto vertinimu. Todėl tikslinga reikalauti, kad biocidinių produktų autorizacijos liudijimas pagal šį reglamentą būtų išduodamas laikantis tokios pačios tvarkos ir sąlygų, kurios buvo taikomos įvertintiems biocidiniams produktams, su kuriais jie siejami, išskyrus aspektus, kuriais produktai skiriasi;

               (4)

               kadangi šiame reglamente nustatoma Reglamente (ES) Nr. 528/2012, kuris taikomas nuo 2013 m. rugsėjo 1 d., numatyta tvarka, šis reglamentas taip pat turėtų būti taikomas nuo tos datos;

               (5)

               šiame reglamente numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Dalykas
   Šiame reglamente nustatoma tvarka taikoma tais atvejais, kai prašoma išduoti produkto (toliau – toks pats produktas), identiško kitam biocidiniam produktui arba produktų grupei, kurio (-ios) autorizacijos liudijimas išduotas pagal Europos Parlamento ir Tarybos direktyvą 98/8/EB (2) ar Reglamentą (ES) Nr. 528/2012, kuris (-i) pagal tą direktyvą ar reglamentą registruotas (-a) arba kurio (-ios) registravimo arba liudijimo paraiška pateikta pagal tą direktyvą ar reglamentą (toliau – susijęs referencinis produktas), autorizacijos paraišką, atsižvelgiant į visą pateiktą naujausią informaciją, susijusią su autorizacijos liudijimo išdavimu arba registracija, išskyrus informaciją, kuri gali keistis dėl administracinio pakeitimo pagal 2013 m. balandžio 18 d. Komisijos įgyvendinimo reglamentą (ES) Nr. 354/2013 dėl pakeitimų, susijusių su biocidiniais produktais, autorizuotais pagal Europos Parlamento ir Tarybos reglamentą (ES) Nr. 528/2012 (3).
   2 straipsnis
   Paraiškų turinys
   Nukrypstant nuo Reglamento (ES) Nr. 528/2012 20 straipsnio 1 dalies ir to reglamento 43 straipsnio 1 dalyje pateiktų informacijos reikalavimų, tokio paties produkto autorizacijos liudijimo paraiškoje nurodoma ši informacija:

               a)

               liudijimo numeris arba, jeigu susiję referenciniai produktai dar nepatvirtinti, susijusio referencinio produkto paraiškos numeris, nurodytas biocidinių produktų registre;

               b)

               siūlomi tokio paties produkto ir susijusio referencinio produkto skirtumai ir įrodymai, kad produktai yra identiški visais kitais aspektais;

               c)

               jei reikalaujama pagal Reglamento (ES) Nr. 528/2012 59 straipsnio 1 dalį, sutikimas dėl prieigos prie visų duomenų, kuriais grindžiamas susijusio referencinio produkto autorizacijos liudijimas;

               d)

               tokio paties biocidinio produkto charakteristikų santraukos projektas.

         3 straipsnis
   Nacionalinio autorizacijos liudijimo paraiškų teikimas ir tvirtinimas
   1.   Jei buvo išduotas nacionalinis susijusio referencinio produkto autorizacijos liudijimas arba jei pateikta tokio autorizacijos liudijimo paraiška, tokio paties produkto autorizacijos liudijimo paraiškos pagal Reglamento (ES) Nr. 528/2012 29 straipsnio 1 dalį teikiamos kompetentingai institucijai, kuri išdavė arba kurios prašoma išduoti nacionalinį susijusio referencinio produkto autorizacijos liudijimą.
   2.   Nukrypstant nuo Reglamento (ES) Nr. 528/2012 29 straipsnio 2 ir 4 dalių, kompetentinga institucija patvirtina paraišką per 30 dienų nuo jos gavimo su sąlyga, kad pateikta 2 straipsnyje nurodyta informacija.
   Prieš patvirtinant paraišką patikrinama, ar siūlomi tokio paties produkto ir susijusio referencinio produkto skirtumai yra susiję tik su informacija, kuri gali keistis dėl administracinio pakeitimo pagal Įgyvendinimo reglamentą (ES) Nr. 354/2013.
   4 straipsnis
   Sąjungos autorizacijos liudijimo paraiškų teikimas ir tvirtinimas
   1.   Jei buvo išduotas susijusio referencinio produkto Sąjungos autorizacijos liudijimas arba jei pateikta tokio autorizacijos liudijimo paraiška, tokio paties produkto autorizacijos liudijimo paraiškos teikiamos agentūrai pagal Reglamento (ES) Nr. 528/2012 43 straipsnio 1 dalį.
   2.   Tačiau paraiškoje nepatvirtinama, kad biocidinio produkto naudojimo sąlygos bus tokios pačios visoje Sąjungoje ir nenurodoma vertinimą atliekanti kompetentinga institucija.
   3.   Taikant šį straipsnį, Reglamento (ES) Nr. 528/2012 43 straipsnio 2 dalis suprantama taip, kad agentūra informuoja tik pareiškėją.
   4.   Nukrypstant nuo Reglamento (ES) Nr. 528/2012 43 straipsnio 3 dalies pirmos ir antros pastraipų, agentūra patvirtina paraišką per 30 dienų nuo jos gavimo su sąlyga, kad pateikta 2 straipsnyje nurodyta informacija.
   5.   Prieš patvirtinant paraišką patikrinama, ar siūlomi tokio paties produkto ir susijusio referencinio produkto skirtumai yra susiję tik su informacija, kuri gali keistis dėl administracinio pakeitimo pagal Įgyvendinimo reglamentą (ES) Nr. 354/2013.
   6.   Taikant šį straipsnį aiškinama, kad visos nuorodos į vertinimą atliekančią kompetentingą instituciją, pateiktos Reglamento (ES) Nr. 528/2012 43 straipsnio 3 dalies trečioje pastraipoje ir 43 straipsnio 4 ir 5 dalyse, laikomos nuorodomis į agentūrą.
   5 straipsnis
   Nacionalinio autorizacijos liudijimo paraiškų vertinimas ir sprendimo priėmimas
   Nukrypstant nuo Reglamento (ES) Nr. 528/2012 30 straipsnio, gaunančioji kompetentinga institucija sprendimą dėl to, ar išduoti tokio paties produkto autorizacijos liudijimą pagal to reglamento 19 straipsnį, priima per 60 dienų nuo paraiškos patvirtinimo pagal 3 straipsnį dienos arba, jei taikytina, nuo vėlesnės atitinkamo sprendimo dėl susijusio referencinio produkto priėmimo dienos.
   6 straipsnis
   Sąjungos autorizacijos liudijimo paraiškų vertinimas ir sprendimo priėmimas
   1.   Nukrypstant nuo Reglamento (ES) Nr. 528/2012 44 straipsnio 1, 2 ir 3 dalių, agentūra parengia nuomonę dėl paraiškos ir pateikia ją Komisijai per 30 dienų nuo paraiškos patvirtinimo pagal šio reglamento 4 straipsnį dienos arba, jei taikytina, nuo nuomonės dėl susijusio referencinio produkto pateikimo pagal Reglamento (ES) Nr. 528/2012 44 straipsnio 3 dalį vėlesnės dienos.
   2.   Jei agentūra rekomenduoja išduoti biocidinio produkto autorizacijos liudijimą, jos nuomonę sudaro bent šie elementai:

               a)

               pareiškimas dėl to, ar įvykdytos Reglamento (ES) Nr. 528/2012 19 straipsnyje nustatytos sąlygos, ir biocidinių produktų charakteristikų santraukos projektas, kaip nurodyta to reglamento 22 straipsnio 2 dalyje;

               b)

               atitinkamais atvejais – išsamios nuostatos ir sąlygos, kurios turėtų būti taikomos biocidinio produkto tiekimui rinkai ir jo naudojimui.

         7 straipsnis
   Tokių pačių produktų autorizacijos liudijimai ir pakeitimai
   1.   Tokiam pačiam produktui priskiriamas autorizacijos liudijimo numeris turi būti kitoks nei susijusio referencinio produkto autorizacijos liudijimo numeris.
   Visais kitais aspektais tokio paties produkto autorizacijos liudijimo turinys turi atitikti susijusio referencinio produkto liudijimo turinį, išskyrus informaciją, kuria jie skiriasi. Biocidinių produktų registre nurodomos tokių pačių produktų ir susijusių referencinių produktų sąsajos.
   2.   Apie tokio paties produkto arba susijusio referencinio produkto pakeitimus pranešama pagal Įgyvendinimo reglamentą (ES) Nr. 354/2013 arba jie pagal tą reglamentą taikomi atskirai vienas nuo kito.
   Tokio paties produkto arba susijusio referencinio produkto autorizacijos liudijimai gali būti pakeisti arba panaikinti atskirai vienas nuo kito.
   Tačiau vertinant siūlomą tokio paties produkto arba susijusio referencinio produkto pakeitimą, gaunančioji kompetentinga institucija arba, jei taikytina, agentūra apsvarsto, ar tikslinga panaikinti ar iš dalies pakeisti kitų produktų, su kuriais, kaip nurodyta 1 dalies antroje pastraipoje, biocidinių produktų registre siejamas atitinkamas produktas, autorizacijos liudijimą.
   8 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2013 m. rugsėjo 1 d.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. gegužės 6 d.

            Komisijos vardu

            Pirmininkas

         José Manuel BARROSO

      (1)  OL L 167, 2012 6 27, p. 1.

      (2)  OL L 123, 1998 4 24, p. 1.

      (3)  OL L 109, 2013 4 19, p. 4.


title: 2016 m. rugpjūčio 29 d. Komisijos įgyvendinimo reglamentas (ES) 2016/1435, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
30.8.2016

               LT

               Europos Sąjungos oficialusis leidinys

               L 233/4

         KOMISIJOS ĮGYVENDINIMO REGLAMENTAS (ES) 2016/1435
   2016 m. rugpjūčio 29 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. rugpjūčio 29 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinio direktorato generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AR

                  186,0

                  MA

                  155,2

                  ZZ

                  170,6

                  0707 00 05

                  TR

                  172,1

                  ZZ

                  172,1

                  0709 93 10

                  TR

                  132,0

                  ZZ

                  132,0

                  0805 50 10

                  AR

                  192,3

                  CL

                  143,1

                  TR

                  156,0

                  UY

                  138,9

                  ZA

                  169,5

                  ZZ

                  160,0

                  0806 10 10

                  EG

                  230,9

                  TR

                  132,4

                  ZZ

                  181,7

                  0808 10 80

                  AR

                  120,9

                  BR

                  106,9

                  CL

                  145,6

                  NZ

                  152,8

                  UY

                  93,1

                  ZA

                  93,9

                  ZZ

                  118,9

                  0808 30 90

                  AR

                  93,2

                  CL

                  101,2

                  TR

                  139,2

                  ZA

                  110,5

                  ZZ

                  111,0

                  0809 30 10 , 0809 30 90

                  TR

                  130,7

                  ZZ

                  130,7

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.


title: 2012 m. balandžio 12 d. Komisijos įgyvendinimo reglamentas (ES) Nr. 317/2012, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
13.4.2012

               LT

               Europos Sąjungos oficialusis leidinys

               L 103/45

         KOMISIJOS ĮGYVENDINIMO REGLAMENTAS (ES) Nr. 317/2012
   2012 m. balandžio 12 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2012 m. balandžio 12 d.

            Komisijos vardu Pirmininko pavedimu

         José Manuel SILVA RODRÍGUEZ

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  MA

                  49,6

                  TN

                  107,6

                  TR

                  116,0

                  ZZ

                  91,1

                  0707 00 05

                  TR

                  155,7

                  ZZ

                  155,7

                  0709 91 00

                  EG

                  66,1

                  ZZ

                  66,1

                  0709 93 10

                  MA

                  80,0

                  TR

                  119,5

                  ZZ

                  99,8

                  0805 10 20

                  EG

                  52,3

                  IL

                  92,6

                  MA

                  47,6

                  TN

                  54,7

                  TR

                  61,6

                  ZA

                  34,5

                  ZZ

                  57,2

                  0805 50 10

                  TR

                  57,2

                  ZZ

                  57,2

                  0808 10 80

                  AR

                  92,1

                  BR

                  84,7

                  CA

                  121,8

                  CL

                  105,5

                  CN

                  112,5

                  MK

                  31,8

                  US

                  179,8

                  ZA

                  156,2

                  ZZ

                  110,6

                  0808 30 90

                  AR

                  91,8

                  CL

                  121,5

                  CN

                  77,5

                  US

                  107,0

                  UY

                  67,7

                  ZA

                  113,4

                  ZZ

                  96,5

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2017 m. rugpjūčio 16 d. Komisijos įgyvendinimo reglamentas (ES) 2017/1479, kuriuo dėl intervencinių atsargų realizavimo pagal maisto paskirstymo labiausiai nepasiturintiems asmenims programą iš dalies keičiamas Įgyvendinimo reglamentas (ES) 2016/1240

text:
17.8.2017

                  LT

                  Europos Sąjungos oficialusis leidinys

                  L 211/10

            KOMISIJOS ĮGYVENDINIMO REGLAMENTAS (ES) 2017/1479
      2017 m. rugpjūčio 16 d.
      kuriuo dėl intervencinių atsargų realizavimo pagal maisto paskirstymo labiausiai nepasiturintiems asmenims programą iš dalies keičiamas Įgyvendinimo reglamentas (ES) 2016/1240
      EUROPOS KOMISIJA,
      atsižvelgdama į Sutartį dėl Europos Sąjungos veikimo,
      atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 20 straipsnio i punktą,
      kadangi:

                  (1)

                  remiantis Reglamento (ES) Nr. 1308/2013 16 straipsnio 2 dalimi, taikant valstybės intervenciją supirkti produktai (toliau – intervenciniai produktai) gali būti realizuojami juos skiriant atitinkamuose Sąjungos teisės aktuose nustatytai maisto paskirstymo labiausiai nepasiturintiems Sąjungos asmenims programai (toliau – programa);

                  (2)

                  remiantis Europos Parlamento ir Tarybos reglamento (ES) Nr. 223/2014 (2) 23 straipsnio 4 dalimi, maistas, skirtas paskirstyti labiausiai nepasiturintiems Sąjungos asmenims, gali būti įsigytas naudojant, perdirbant arba parduodant intervencinius produktus, jei tai yra ekonomiškai naudingiausias variantas ir dėl to nepagrįstai nevėluojama pristatyti maisto produktų;

                  (3)

                  nors Komisijos deleguotajame reglamente (ES) 2016/1238 (3) išdėstytos nuostatos dėl užstato pateikimo teikiant pasiūlymą arba paraišką dalyvauti konkurse dėl intervencinių produktų realizavimo pagal programą, Komisijos įgyvendinimo reglamente (ES) 2016/1240 (4) nenustatytos išsamios taisyklės dėl produktų skyrimo programai procedūrų;

                  (4)

                  kai turima intervencinių produktų ir dėl rinkoje vyraujančių sąlygų tuos produktus galima realizuoti, Komisijai turėtų būti suteikta galimybė priimti sprendimą dėl tų produktų skyrimo programai. Tuo tikslu Komisija turėtų nustatyti skiriamą kiekį, o dalį skirto kiekio norinčios gauti valstybės narės turėtų teikti prašymus;

                  (5)

                  jei visas prašymuose nurodytas kiekis viršija visą turimą kiekį, turėtų būti skiriamas prašymuose nurodytam kiekiui proporcingas produktų kiekis. Vėliau turimos produktų partijos valstybėms narėms turėtų būti paskirstomos remiantis Komisijos nustatytinais kriterijais, susijusiais su produktų laikymo vieta;

                  (6)

                  intervenciniai produktai gali būti įvairaus pobūdžio ir pasižymėti skirtingomis savybėmis, todėl tinkamiausias ir veiksmingiausias jų realizavimas programos reikmėms gali būti skirtingas. Taigi būtina nustatyti atitinkamas procedūrines taisykles, įskaitant tam tikrus terminus;

                  (7)

                  be intervencinių produktų naudojimo arba perdirbimo, kitas galimai veiksmingas būdas būtų valstybių narių, kurioms pagal programą skirta dalis produktų kiekio, konkurso tvarka rengiami pardavimai. Turėtų būti nustatytos specialios pardavimo tokių konkursų tvarka taisyklės. Siekiant išvengti susijusių rinkų sutrikdymo pavojaus parduodant konkurso tvarka, reikėtų nustatyti minimalią kainą, kurios nepasiekus pasiūlymas nepriimamas;

                  (8)

                  todėl Įgyvendinimo reglamentas (ES) 2016/1240 turėtų būti atitinkamai iš dalies pakeistas;

                  (9)

                  šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,

            PRIĖMĖ ŠĮ REGLAMENTĄ:
      1 straipsnis
      Įgyvendinimo reglamentas (ES) 2016/1240 iš dalies keičiamas taip:

                  1)

                  II antraštinė dalis papildoma šiuo IV skyriumi:
                  „IV SKYRIUS

                        Intervencinių produktų realizavimas pagal maisto paskirstymo labiausiai nepasiturintiems Sąjungos asmenims programą

                  38a straipsnis
                  Intervencinių produktų skyrimas programai
                  1.   Priimdama įgyvendinimo reglamentą pagal Reglamento (ES) Nr. 1308/2013 229 straipsnio 2 dalyje nurodytą procedūrą, Komisija gali skirti intervencinius produktus to reglamento 16 straipsnio 2 dalyje nurodytai maisto paskirstymo labiausiai nepasiturintiems Sąjungos asmenims programai (toliau – programa).
                  2.   1 dalyje nurodytame įgyvendinimo reglamente visų pirma pateikiama tokia informacija:

                              a)

                              programai skirtų produktų rūšis ir kiekis;

                              b)

                              programai skirtų produktų laikymo vieta ir skirtų produktų partijų paskirstymo atitinkamoms valstybėms narėms kriterijai pagal jų vietą;

                              c)

                              kokiu būdu produktai turi būti realizuojami remiantis Europos Parlamento ir Tarybos reglamento (ES) Nr. 223/2014 (*1) 23 straipsnio 4 dalies antra pastraipa (tiesiogiai naudojami, perdirbami ar parduodami), siekiant užtikrinti, kad jų skyrimas programai būtų ekonomiškai naudingiausias variantas atsižvelgiant į produktų pobūdį ir savybes;

                              d)

                              jei produktai skirti parduoti remiantis šio reglamento 38b straipsniu – pagal Deleguotojo reglamento (ES) 2016/1238 4 straipsnio a punktą pateiktino užstato dydis ir kaina, kurios nepasiekus produktai negali būti parduodami.

                        3.   Valstybės narės, siekiančios, kad joms būtų skirtas visas 2 dalies a punkte nurodytas produktų kiekis arba jo dalis, per 10 darbo dienų nuo 1 dalyje nurodyto įgyvendinimo reglamento paskelbimo pateikia prašymą Komisijai. Prašyme nurodoma prašomo produkto rūšis ir kiekis (išreikštas tonomis). Valstybės narės prašomas kiekis neviršija 2 dalies a punkte nurodyto kiekio.
                  4.   Per 20 darbo dienų nuo 1 dalyje nurodyto įgyvendinimo reglamento paskelbimo Komisija, netaikydama Reglamento (ES) Nr. 1308/2013 229 straipsnio 2 arba 3 dalyje nurodytos procedūros, priima įgyvendinimo reglamentą, kuriuo:

                              a)

                              nurodo produktų kiekį, skiriamą kiekvienai prašymą pateikusiai valstybei narei;

                              b)

                              nurodo atitinkamoms valstybėms narėms paskirstytų produktų partijų laikymo vietą pagal 2 dalies b punkte nurodytus kriterijus.

                        Taikant pirmos pastraipos a punktą, kai visas valstybių narių prašomas kiekis viršija 2 dalies a punkte nurodytą kiekį, atitinkamoms valstybėms narėms skiriamas jų prašymuose nurodytam kiekiui proporcingas produktų kiekis.
                  5.   Jeigu valstybei narei skirtas kiekis 50 % mažesnis už prašyme nurodytą kiekį, valstybė narė gali atsisakyti jai skirto kiekio, apie savo sprendimą Komisiją informuodama per 10 darbo dienų nuo įgyvendinimo reglamento, kuriuo skirti produktai, paskelbimo. Tie produktai pagal tą konkretų įgyvendinimo reglamentą programai daugiau nebeskiriami.
                  38b straipsnis
                  Programai skirtų intervencinių produktų pardavimas
                  1.   Jei 38a straipsnio 1 dalyje nurodytame įgyvendinimo reglamente nustatyta, kad programai skirti produktai realizuojami parduodant, taikomos šio straipsnio 2–7 dalys.
                  2.   Per 40 darbo dienų nuo įgyvendinimo reglamento, kuriuo skirti produktai, paskelbimo valstybės narės, kuriai buvo skirti produktai pagal 38a straipsnio 4 dalį, mokėjimo agentūra paskelbia tų produktų pardavimo konkursą.
                  Kai valstybei narei skirtus produktus turi kitos valstybės narės mokėjimo agentūra, produktus turinti mokėjimo agentūra per 10 darbo dienų nuo įgyvendinimo reglamento, kuriuo skirti produktai, paskelbimo produktus parduodančiai mokėjimo agentūrai pateikia 29 straipsnio 2 dalies d–g punktuose nurodytą informaciją.
                  3.   Kai valstybės narės, kuriai buvo skirti kitos valstybės narės mokėjimo agentūros turimi produktai, mokėjimo agentūra parduoda visus tuos produktus arba jų dalį, produktus parduodanti mokėjimo agentūra juos turinčiai mokėjimo agentūrai sumoka Reglamento (ES) Nr. 1308/2013 16 straipsnio 2 dalyje nurodytą apskaitinę vertę. Šis mokėjimas atliekamas per 4 darbo dienas po to, kai iš ūkio subjekto gaunamas mokėjimas, atitinkantis jo paraiškoje dalyvauti konkurse nurodytą sumą. Gavusi mokėjimą iš produktus parduodančios mokėjimo agentūros, produktus turinti mokėjimo agentūra per 5 darbo dienas išduoda šio reglamento 37 straipsnyje nurodytą leidimą išvežti produktus.
                  4.   Iš ūkio subjekto gavusi jo paraiškoje dalyvauti konkurse nurodytą sumą atitinkantį mokėjimą, produktus parduodanti mokėjimo agentūra per 10 darbo dienų institucijai, kuriai Komisija atlieka mokėjimus pagal Reglamentą (ES) Nr. 223/2014, perveda produktų pardavimo kainos ir jų apskaitinės vertės skirtumą, padaugintą iš parduoto kiekio. Pervesta suma pridedama prie veiksmų programai jau skirtų išteklių ir naudojama labiausiai nepasiturintiems asmenims skirto maisto įsigijimui ir skirstymui finansuoti.
                  5.   Visas su produktų pardavimu susijusias administracines išlaidas padengia produktus parduodanti mokėjimo agentūra.
                  6.   Mokėjimo agentūros pagal šio straipsnio 2 dalį paskelbtam konkursui taikomas Deleguotojo reglamento (ES) 2016/1238 II skyrius ir šio reglamento II antraštinės dalies III skyrius, išskyrus šio reglamento 28 straipsnio 2 dalį, 29 straipsnio 2 dalies b punktą, 30 straipsnio 1 dalies a ir e punktus, 31 straipsnį, 32 straipsnio 2 dalį, 33 straipsnio 2 dalies antrą pastraipą ir 36 straipsnį. Atitinkam valstybės narės sprendimui mutatis mutandis taikoma 32 straipsnio 1 dalis ir 33 straipsnio 3 dalis. Taikant 30 straipsnio 1 dalies g punktą, įgyvendinimo reglamente, kuriuo skelbiamas pardavimas, numatyto užstato suma reiškia 38a straipsnio 1 dalyje nurodytame įgyvendinimo reglamente numatytą užstato sumą.
                  7.   Jei visi arba dalis valstybei narei skirtų produktų neparduodami per 5 mėnesius nuo įgyvendinimo reglamento, kuriuo skirti produktai, paskelbimo, tie produktai pagal tą konkretų įgyvendinimo reglamentą programai daugiau nebeskiriami.

                     (*1)  2014 m. kovo 11 d. Europos Parlamento ir Tarybos reglamentas (ES) Nr. 223/2014 dėl Europos pagalbos labiausiai skurstantiems asmenims fondo (OL L 72, 2014 3 12, p. 1).“;"

                  2)

                  65 straipsnio 1 dalies d punkto ii papunktis pakeičiamas taip:

                              „ii)

                              informaciją apie kiekius, realizuotus pagal maisto paskirstymo labiausiai nepasiturintiems asmenims programą, įskaitant atitinkamą sumą (pardavimo kainos ir apskaitinės vertės skirtumą) ir šios sumos pervedimo institucijai, kuriai Komisija atlieka mokėjimus pagal Reglamentą (ES) Nr. 223/2014, kaip nustatyta šio reglamento 38b straipsnio 4 dalyje, datą.“

            2 straipsnis
      Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.

         Šis reglamentas privalomas visas ir tiesiogiai taikomas visose valstybėse narėse.
         Priimta Briuselyje 2017 m. rugpjūčio 16 d.

               Komisijos vardu

               Pirmininkas

            Jean-Claude JUNCKER

         (1)  OL L 347, 2013 12 20, p. 671.

         (2)  2014 m. kovo 11 d. Europos Parlamento ir Tarybos reglamentas (ES) Nr. 223/2014 dėl Europos pagalbos labiausiai skurstantiems asmenims fondo (OL L 72, 2014 3 12, p. 1).

         (3)  2016 m. gegužės 18 d. Komisijos deleguotasis reglamentas (ES) 2016/1238, kuriuo papildomos Europos Parlamento ir Tarybos reglamento (ES) Nr. 1308/2013 nuostatos dėl valstybės intervencijos ir paramos privačiajam sandėliavimui (OL L 206, 2016 7 30, p. 15).

         (4)  2016 m. gegužės 18 d. Komisijos įgyvendinimo reglamentas (ES) 2016/1240, kuriuo nustatomos Europos Parlamento ir Tarybos reglamento (ES) Nr. 1308/2013 nuostatų dėl valstybės intervencijos ir paramos privačiajam sandėliavimui taikymo taisyklės (OL L 206, 2016 7 30, p. 71).


title: 2014 m. sausio 13 d. Komisijos įgyvendinimo reglamentas (ES) Nr. 26/2014, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
14.1.2014

               LT

               Europos Sąjungos oficialusis leidinys

               L 9/7

      KOMISIJOS ĮGYVENDINIMO REGLAMENTAS (ES) Nr. 26/2014
   2014 m. sausio 13 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2014 m. sausio 13 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  78,9

                  MA

                  76,5

                  TN

                  97,0

                  TR

                  122,9

                  ZZ

                  93,8

                  0707 00 05

                  MA

                  158,2

                  TR

                  120,5

                  ZZ

                  139,4

                  0709 93 10

                  MA

                  65,7

                  TR

                  124,6

                  ZZ

                  95,2

                  0805 10 20

                  EG

                  58,6

                  MA

                  74,3

                  TR

                  82,3

                  ZA

                  57,9

                  ZZ

                  68,3

                  0805 20 10

                  IL

                  186,9

                  MA

                  66,8

                  ZZ

                  126,9

                  0805 20 30, 0805 20 50, 0805 20 70, 0805 20 90

                  IL

                  180,9

                  JM

                  93,8

                  MA

                  117,9

                  TR

                  82,5

                  ZZ

                  118,8

                  0805 50 10

                  EG

                  66,2

                  TR

                  74,2

                  ZZ

                  70,2

                  0808 10 80

                  CA

                  147,4

                  CN

                  110,7

                  MK

                  34,9

                  US

                  167,9

                  ZZ

                  115,2

                  0808 30 90

                  CN

                  53,4

                  TR

                  165,9

                  US

                  196,4

                  ZZ

                  138,6

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2014 m. liepos 24 d. Komisijos įgyvendinimo reglamentas (ES) Nr. 801/2014, kuriuo nustatomas tvarkaraštis ir kitos įgyvendinimo sąlygos, susijusios su Prieglobsčio, migracijos ir integracijos fondo išteklių, numatytų asmenų perkėlimo į ES Sąjungos programai, skyrimo mechanizmu

text:
25.7.2014

               LT

               Europos Sąjungos oficialusis leidinys

               L 219/19

         KOMISIJOS ĮGYVENDINIMO REGLAMENTAS (ES) Nr. 801/2014
   2014 m. liepos 24 d.
   kuriuo nustatomas tvarkaraštis ir kitos įgyvendinimo sąlygos, susijusios su Prieglobsčio, migracijos ir integracijos fondo išteklių, numatytų asmenų perkėlimo į ES Sąjungos programai, skyrimo mechanizmu
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 516/2014, kuriuo įsteigiamas Prieglobsčio, migracijos ir integracijos fondas (1), ypač į jo 17 straipsnio 8 dalį,
   pasikonsultavusi su Prieglobsčio ir migracijos fondo ir Vidaus saugumo fondo komitetu, įsteigtu pagal 2014 m. balandžio 16 d. Europos Parlamento ir Tarybos reglamento (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos, 59 straipsnio 1 dalį (2),
   kadangi:

               (1)

               be sumų, paskirtų pagal Reglamento (ES) Nr. 516/2014 15 straipsnio 1 dalies a punktą, valstybės narės kas dvejus metus už kiekvieną perkeltą asmenį gauna papildomą sumą;

               (2)

               turėtų būti nurodyti laikotarpiai, į kuriuos atsižvelgiama apskaičiuojant papildomą sumą. Tikslinga nustatyti tris perkėlimo laikotarpius ir dėl kiekvieno iš jų valstybės narės gali gauti papildomą sumą;

               (3)

               jeigu 2017 m. paaiškės, kad 2019 m. būtina peržiūrėti Sąjungai bendrus asmenų perkėlimo į ES prioritetus, nurodytus Reglamento (ES) Nr. 516/2014 17 straipsnio 2 dalyje, trečias perkėlimo laikotarpis (2018–2020 m.) gali būti sutrumpintas, kad apimtų tik 2018 ir 2019 m. Tokiu atveju šis reglamentas bus iš dalies pakeistas siekiant numatyti papildomą perkėlimo laikotarpį – 2020 m.;

               (4)

               kad Komisija nustatytų bet kuriam konkrečiam perkėlimo laikotarpiui numatytas perkėlimui skirtinas papildomas sumas, kiekviena valstybė narė turėtų pateikti Komisijai šiuo laikotarpiu numatytų perkelti asmenų skaičiaus įvertį. Įvertis turėtų būti pateikiamas per elektroninę keitimosi informacija sistemą, sukurtą pagal Komisijos įgyvendinimo reglamento (ES) Nr. 802/2014 (3) 2 straipsnį;

               (5)

               Reglamente (ES) Nr. 516/2014 nustatyta, kad perkėlimui numatytos papildomos sumos pirmą kartą turi būti skiriamos valstybėms narėms pagal atskirus finansavimo sprendimus, kuriais patvirtinamos nacionalinės programos, nurodytos Reglamento (ES) Nr. 514/2014 14 straipsnyje. Todėl į 2014 ir 2015 m. perkėlimo laikotarpio nacionalines programas, kurios turi būti pateiktos Komisijai, turėtų būti įtrauktas asmenų, kuriuos valstybė narė planuoja perkelti tuo laikotarpiu, skaičiaus įvertis. Kiekviena valstybės narės turėtų iki kiekvienų metų, einančių po atitinkamo perkėlimo laikotarpio, rugsėjo 15 d. pateikti įvertį dėl kitų perkėlimo laikotarpių;

               (6)

               kiekvienai valstybei narei skiriama perkėlimui numatyta papildoma suma yra grindžiama asmenų, kuriuos ji planuoja perkelti, skaičiaus įverčiu. Kad būtų galima išmokėti papildomą sumą, asmenys turėtų būti faktiškai perkelti nuo susijusio laikotarpio pradžios ir ne vėliau kaip per šešis mėnesius po to laikotarpio pabaigos;

               (7)

               kad valstybėms narėms būtų išmokėta papildoma suma, grindžiama vienam perkeltam asmeniui skirta vienkartine išmoka, valstybės narės turėtų nurodyti Komisijai asmenų, už kuriuos gali būti skirtas mokėjimas, skaičių. Jos turėtų saugoti įrodymus apie šiuos asmenis, kuriems gali būti skirtas mokėjimas;

               (8)

               Reglamentas (ES) Nr. 516/2014 yra privalomas Jungtinei Karalystei ir Airijai, todėl šis reglamentas joms yra privalomas;

               (9)

               Reglamentas (ES) Nr. 516/2014 nėra privalomas Danijai, todėl šis reglamentas jai nėra privalomas;

               (10)

               siekiant užtikrinti greitą šiuo reglamentu numatytų priemonių taikymą ir nevėlinti nacionalinių programų patvirtinimo, šis reglamentas turėtų įsigalioti kitą dieną po jo paskelbimo Europos Sąjungos oficialiajame leidinyje.

         PRIĖMĖ ŠĮ REGLAMENTĄ:
   1 straipsnis
   Papildomos sumos skyrimas už perkeltus asmenis
   1.   Kad valstybėms narėms būtų skirta už perkeltus asmenis numatyta papildoma suma, kaip nustatyta Reglamento (ES) Nr. 516/2014 17 straipsnio 1 dalyje, kiekviena valstybė narė nurodo Komisijai asmenų, kuriuos ji ketina perkelti bet kuriuo iš toliau nurodytų laikotarpių, skaičių:

               a)

               2014 ir 2015 m.;

               b)

               2016 ir 2017 m.;

               c)

               2018, 2019 ir 2020 m.

         2.   Į įverčius įtraukiamas skaičius asmenų, priklausančių vienai iš prioritetinių asmenų kategorijų ar grupių, nustatytų Reglamento (ES) Nr. 516/2014 17 straipsnio 2 dalyje. Jie pateikiami per elektroninę keitimosi informacija sistemą, sukurtą pagal Įgyvendinimo reglamento (ES) Nr. 802/2014 2 straipsnį, tokia tvarka:

               a)

               2014 ir 2015 m. įverčiai įtraukiami į valstybės narės nacionalinę programą, pateiktą pagal Reglamento (ES) Nr. 514/2014 14 straipsnį;

               b)

               2016 ir 2017 m. įverčiai pateikiami iki 2015 m. rugsėjo 15 d.;

               c)

               2018–2020 m. įverčiai pateikiami iki 2017 m. rugsėjo 15 d.

         3.   Komisija išnagrinėja įverčius ir kuo greičiau nusprendžia dėl kiekvienai valstybei narei skirtinų papildomų sumų, kaip nustatyta Reglamento (ES) Nr. 516/2014 17 straipsnio 9 dalyje.
   2 straipsnis
   Galimybė gauti papildomą sumą už perkeltus asmenis ir informacijos teikimas
   1.   Kad būtų galima gauti papildomą sumą, susiję asmenys turėtų būti faktiškai perkelti nuo susijusio laikotarpio pradžios ir ne vėliau kaip per šešis mėnesius po to laikotarpio pabaigos.
   Valstybės narės saugo informaciją, būtiną perkeltų asmenų tapatybei ir jų perkėlimo datai tinkamai nustatyti.
   Asmenų, priklausančių vienai iš prioritetinių asmenų kategorijų ar grupių, nurodytų Reglamento (ES) Nr. 516/2014 17 straipsnio 2 dalyje, atveju valstybės narės taip pat saugo įrodymus, kad jie priklauso atitinkamai prioritetinei asmenų kategorijai ar grupei.
   2.   Kiekviena valstybė narė, kuriai buvo paskirta papildoma perkėlimui numatyta suma, į metines finansines ataskaitas, nustatytas Reglamento (ES) Nr. 514/2014 39 straipsnyje, įtraukia perkeltų asmenų, už kuriuos gali būti skiriama papildoma suma, skaičių, įskaitant asmenų, priklausančių vienai iš prioritetinių kategorijų ir grupių, nustatytų Reglamento (ES) Nr. 516/2014 17 straipsnio 2 dalyje, skaičių. Kiekvienas perkeltas asmuo gali būti skaičiuojamas tik vieną kartą.
   3 straipsnis
   Įsigaliojimas
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas pagal Sutartis privalomas visas ir tiesiogiai taikomas valstybėse narėse.
      Priimta Briuselyje 2014 m. liepos 24 d.

            Komisijos vardu

            Pirmininkas

         José Manuel BARROSO

      (1)  OL L 150, 2014 5 20, p. 168.

      (2)  OL L 150, 2014 5 20, p. 112.

      (3)  2014 m. liepos 24 d. Komisijos įgyvendinimo reglamentas (ES) Nr. 802/2014, kuriuo nustatomi nacionalinių programų pavyzdžiai ir kuriuo nustatomi Komisijos ir valstybių narių elektroninės keitimosi informacija sistemos sąlygos pagal Europos Parlamentą ir Tarybos reglamentą (ES) Nr. 514/2014, kuriuo nustatomos Prieglobsčio, migracijos ir integracijos fondo ir policijos bendradarbiavimo, nusikalstamumo prevencijos, kovos su juo ir krizių valdymo finansinės paramos priemonės bendrosios nuostatos (žr. šio Oficialiojo leidinio p. 22).


title: 2017 m. vasario 14 d. Komisijos įgyvendinimo reglamentas (ES) 2017/268 dėl tam tikrų prekių klasifikavimo Kombinuotojoje nomenklatūroje

text:
17.2.2017

               LT

               Europos Sąjungos oficialusis leidinys

               L 40/1

         KOMISIJOS ĮGYVENDINIMO REGLAMENTAS (ES) 2017/268
   2017 m. vasario 14 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. spalio 9 d. Europos Parlamento ir Tarybos reglamentą (ES) Nr. 952/2013, kuriuo nustatomas Sąjungos muitinės kodeksas (1), ypač į jo 57 straipsnio 4 dalį ir 58 straipsnio 2 dalį,
   kadangi:

               (1)

               siekiant užtikrinti, kad Tarybos reglamento (EEB) Nr. 2658/87 (2) priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, visiškai ar iš dalies sudarytai remiantis Kombinuotąja nomenklatūra arba ją papildančiai subpozicijų dalimis, kad būtų galima taikyti tarifinio reguliavimo ir kitas su prekyba prekėmis susijusias priemones;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės, remiantis 3 skiltyje išdėstytais motyvais, turėtų būti klasifikuojamos priskiriant 2 skiltyje nurodytą KN kodą;

               (4)

               reikėtų nustatyti, kad suteikta šio reglamento nuostatų neatitinkančia privalomąja tarifine informacija apie šiame reglamente nurodytas prekes jos adresatas galėtų remtis dar tam tikrą laikotarpį, kaip nustatyta Reglamento (ES) Nr. 952/2013 34 straipsnio 9 dalyje. Tas laikotarpis turėtų būti trys mėnesiai;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant lentelės 2 skiltyje nurodytą KN kodą.
   2 straipsnis
   Šio reglamento nuostatų neatitinkančia privalomąja tarifine informacija, vadovaujantis Reglamento (ES) Nr. 952/2013 34 straipsnio 9 dalimi, galima remtis dar tris mėnesius nuo šio reglamento įsigaliojimo dienos.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 14 d.

            Komisijos vardu

            Pirmininko pavedimu

         Stephen QUEST

            Generalinis direktorius

            Mokesčių ir muitų sąjungos generalinis direktoratas

      (1)  OL L 269, 2013 10 10, p. 1.

      (2)  1987 m. liepos 23 d. Tarybos reglamentas (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (OL L 256, 1987 9 7, p. 1).

      PRIEDAS

                  Prekių aprašymas

                  Klasifikavimas (KN kodas)

                  Motyvai

                  (1)

                  (2)

                  (3)

                  Produktas – baltos tabletės, kurių sudėtyje yra:

                              —

                              steviolio glikozidų,

                              —

                              natrio karbonato,

                              —

                              natrio citrato,

                              —

                              leucino.

                        200 tokių tablečių (po 56 mg), pateikiamos supakuotos į mažmeninei prekybai skirtą kišeninį dozatorių.
                  Vienos tabletės energinė vertė – 0,06 kcal.

                  2106 90 92

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, 38 skirsnio 1 pastabos b punktu ir KN kodus 2106 , 2106 90  ir 2106 90 92  atitinkančiais prekių aprašymais.
                  Vadovaujantis 38 skirsnio 1 pastabos b punktu, produktas nelaikytinas 38 skirsniui priskiriamu chemijos produktu, nes jame yra maistinę vertę turinčių medžiagų, naudojamų žmonėms vartoti skirtų maisto produktų gamyboje. Maistinės vertės ribinis dydis nėra nustatytas.
                  Steviolio glikozidai ir leucinas laikomi maistinę vertę turinčiomis medžiagomis (taip pat žr. Suderintos sistemos (SS) paaiškinimų 38 skirsnio paaiškinimų bendrųjų nuostatų priešpaskutinę ir prieš ją esančią pastraipas).
                  Saldinti skirti preparatai (tokie kaip tabletės), kurių sudėtyje yra saldiklio ir maistinės medžiagos, priskirtini 2106  pozicijai (taip pat žr. SS paaiškinimų 2106  pozicijos paaiškinimų 10 punktą).
                  Todėl šis produktas laikytinas kitu maisto produktu ir jam priskirtinas KN kodas 2106 90 92 .


title: 2015 m. rugsėjo 28 d. Komisijos įgyvendinimo reglamentas (ES) 2015/1758, kuriuo folpetas patvirtinamas kaip esama veiklioji medžiaga 7-o ir 9-o tipų biocidiniams produktams gaminti (Tekstas svarbus EEE)

text:
2.10.2015

               LT

               Europos Sąjungos oficialusis leidinys

               L 257/15

         KOMISIJOS ĮGYVENDINIMO REGLAMENTAS (ES) 2015/1758
   2015 m. rugsėjo 28 d.
   kuriuo folpetas patvirtinamas kaip esama veiklioji medžiaga 7-o ir 9-o tipų biocidiniams produktams gaminti
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. gegužės 22 d. Europos Parlamento ir Tarybos reglamentą (ES) Nr. 528/2012 dėl biocidinių produktų tiekimo rinkai ir jų naudojimo (1), ypač į jo 89 straipsnio 1 dalies trečią pastraipą,
   kadangi:

               (1)

               Komisijos deleguotajame reglamente (ES) Nr. 1062/2014 (2) pateikiamas veikliųjų medžiagų, kurias reikia įvertinti, kad būtų galima patvirtinti kaip tinkamas biocidinių produktų gamybai, sąrašas;

               (2)

               tame sąraše yra folpetas;

               (3)

               pagal Europos Parlamento ir Tarybos direktyvos 98/8/EB (3) 16 straipsnio 2 dalį buvo įvertinta, ar folpetą galima naudoti 7-o tipo produktams (plėvelių konservantams) ir 9-o tipo produktams (pluošto, odos, gumos ir polimerinių medžiagų konservantams), apibrėžtiems tos direktyvos V priede ir atitinkantiems Reglamento (ES) Nr. 528/2012 V priede apibrėžtus 7-o ir 9-o tipo produktus, gaminti;

               (4)

               Italija buvo paskirta vertinančiąja kompetentinga institucija ir 2011 m. birželio mėn. Komisijai pateikė vertinimo ataskaitas ir savo rekomendacijas, kaip numatyta Komisijos reglamento (EB) Nr. 1451/2007 (4) 14 straipsnio 4 ir 6 dalyse;

               (5)

               2014 m. birželio 17 d. Biocidinių produktų komitetas pagal Deleguotojo reglamento (ES) Nr. 1062/2014 7 straipsnio 1 dalies b punktą parengė Europos cheminių medžiagų agentūros nuomones, atsižvelgdamas į vertinančiosios kompetentingos institucijos išvadas;

               (6)

               remiantis tomis nuomonėmis, biocidiniai produktai, kurie naudojami kaip 7-o ir 9-o tipo produktai ir kurių sudėtyje yra folpeto, turėtų atitikti Direktyvos 98/8/EB 5 straipsnio reikalavimus, jei laikomasi tam tikrų su jų naudojimu susijusių sąlygų;

               (7)

               todėl folpetą tikslinga patvirtinti kaip tinkamą 7-o ir 9-o tipų biocidiniams produktams gaminti, su sąlyga, kad bus laikomasi konkrečių priede išdėstytų sąlygų;

               (8)

               folpetas atitinka priskyrimo 1 kategorijos odą jautrinančioms medžiagoms kriterijus, apibrėžtus Europos Parlamento ir Tarybos reglamento (EB) Nr. 1272/2008 (5) I priede, todėl rinkai teikiami folpetu apdoroti gaminiai arba gaminiai, kurių sudėtyje yra folpeto, turėtų būti tinkamai paženklinti;

               (9)

               veiklioji medžiaga turėtų būti patvirtinta praėjus tinkamam laikotarpiui, per kurį suinteresuotieji subjektai galėtų imtis parengiamųjų priemonių, kurios būtinos, kad būtų galima laikytis nustatytų naujų reikalavimų;

               (10)

               šiame reglamente numatytos priemonės atitinka Biocidinių produktų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Folpetas patvirtinamas kaip veiklioji medžiaga 7-o ir 9-o tipų biocidiniams produktams gaminti, jei laikomasi priede nustatytų specifikacijų ir sąlygų.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 28 d.

            Komisijos vardu

            Pirmininkas

         Jean-Claude JUNCKER

      (1)  OL L 167, 2012 6 27, p. 1.

      (2)  2014 m. rugpjūčio 4 d. Komisijos deleguotasis reglamentas (ES) Nr. 1062/2014 dėl visų esamų veikliųjų medžiagų, kurių yra Europos Parlamento ir Tarybos reglamente (ES) Nr. 528/2012 nurodytuose biocidiniuose produktuose, sistemingo tyrimo darbo programos (OL L 294, 2014 10 10, p. 1).

      (3)  1998 m. vasario 16 d. Europos Parlamento ir Tarybos direktyva 98/8/EB dėl biocidinių produktų pateikimo į rinką (OL L 123, 1998 4 24, p. 1).

      (4)  2007 m. gruodžio 4 d. Komisijos reglamentas (EB) Nr. 1451/2007 dėl Europos Parlamento ir Tarybos direktyvos 98/8/EB dėl biocidinių produktų pateikimo į rinką 16 straipsnio 2 dalyje nurodytos 10 metų programos antrojo etapo (OL L 325, 2007 12 11, p. 3).

      (5)  2008 m. gruodžio 16 d. Europos Parlamento ir Tarybos reglamentas (EB) Nr. 1272/2008 dėl cheminių medžiagų ir mišinių klasifikavimo, ženklinimo ir pakavimo, iš dalies keičiantis ir panaikinantis direktyvas 67/548/EEB bei 1999/45/EB ir iš dalies keičiantis Reglamentą (EB) Nr. 1907/2006 (OL L 353, 2008 12 31, p. 1).

      PRIEDAS

                  Bendrasis pavadinimas

                  IUPAC pavadinimas
                  Identifikacijos numeriai

                  Mažiausias veikliosios medžiagos grynumo laipsnis (1)

                  Patvirtinimo data

                  Patvirtinimo galiojimo pabaiga

                  Produkto tipas

                  Specialiosios sąlygos

                  Folpetas

                  IUPAC pavadinimas:
                  N-(trichlormetiltio)ftalimidas
                  EB Nr. 205-088-6
                  CAS Nr. 133-07-3

                  940 g/kg

                  2016 m. spalio 1 d.

                  2026 m. rugsėjo 30 d.

                  7

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis toliau nurodytų sąlygų.

                              (1)

                              Pramonės naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis.

                              (2)

                              Atsižvelgiant į dirvožemiui kylančią riziką, produktų etiketėse ir, jei yra, saugos duomenų lapuose nurodoma, kad tepant gaminius mišiniu su konservuojamąja medžiaga atvirame ore turi būti imtasi priemonių dirvožemiui apsaugoti, kad produkto nepatektų į aplinką, išskyrus atvejus, kai galima įrodyti, kad riziką iki priimtino lygio galima sumažinti kitomis priemonėmis.

                              (3)

                              Atsižvelgiant į dirvožemiui kylančią riziką, produktai neautorizuojami mišiniams apsaugoti, jei numatoma juos purkšti atvirame ore, išskyrus atvejus, kai galima įrodyti, kad riziką galima sumažinti iki priimtino lygio.

                        Apdoroti produktai tiekiami rinkai su tokia sąlyga:
                  Asmuo, atsakingas už folpetu apdoroto gaminio arba gaminio, kuriame yra folpeto, teikimą rinkai, turi užtikrinti, kad tokio gaminio etiketėje būtų pateikiama informacija, nurodyta Reglemento (ES) Nr. 528/2012 58 straipsnio 3 dalyje.

                  9

                  Vertinant produktą ypatingas dėmesys turi būti skiriamas poveikiui, rizikai ir veiksmingumui, susijusiems su tokiais naudojimo būdais, kurie yra įtraukti į paraišką išduoti autorizacijos liudijimą, bet nebuvo įvertinti atliekant veikliosios medžiagos Sąjungos lygmens rizikos vertinimą.
                  Biocidinių produktų autorizacijos liudijimai išduodami laikantis toliau nurodytų sąlygų.
                  Pramonės naudotojams nustatomos saugaus darbo procedūros ir tinkamos organizacinės priemonės. Produktai naudojami su tinkamomis asmeninėmis apsaugos priemonėmis, jei poveikio negalima sumažinti iki priimtino lygio kitomis priemonėmis.
                  Apdoroti produktai tiekiami rinkai su tokia sąlyga:
                  asmuo, atsakingas už folpetu apdoroto gaminio arba gaminio, kuriame yra folpeto, teikimą rinkai, turi užtikrinti, kad tokio gaminio etiketėje būtų pateikiama informacija, nurodyta Reglamento (ES) Nr. 528/2012 58 straipsnio 3 dalyje.

         (1)  Šioje skiltyje nurodytas grynumas – tai mažiausias veikliosios medžiagos, naudotos atliekant vertinimą pagal Direktyvos 16/2/EB 98 straipsnio 8 dalį, grynumo laipsnis. Rinkai pateikiamame produkte esanti veiklioji medžiaga gali būti tokio paties arba kitokio grynumo, jei įrodyta, kad ji yra techniniu požiūriu lygiavertė įvertintai veikliajai medžiagai.


title: 2015 m. balandžio 22 d. Komisijos įgyvendinimo reglamentas (ES) 2015/629, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Finocchiona (SGN)]

text:
23.4.2015

               LT

               Europos Sąjungos oficialusis leidinys

               L 104/6

         KOMISIJOS ĮGYVENDINIMO REGLAMENTAS (ES) 2015/629
   2015 m. balandžio 22 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Finocchiona (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2012 m. lapkričio 21 d. Europos Parlamento ir Tarybos reglamentą (ES) Nr. 1151/2012 dėl žemės ūkio ir maisto produktų kokybės sistemų (1), ypač į jo 15 straipsnio 1 dalį ir 52 straipsnio 2 dalį,
   kadangi:

               (1)

               remiantis Reglamento (ES) Nr. 1151/2012 50 straipsnio 2 dalies a punktu, Italijos paraiška įregistruoti pavadinimą „Finocchiona“ paskelbta Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (ES) Nr. 1151/2012 51 straipsnį Komisija negavo, todėl pavadinimas „Finocchiona“ turi būti įregistruotas,

               (3)

               2013 m. birželio 27 d. rašte dėl paraiškos įregistruoti pavadinimą Italijos institucijos Komisijai pranešė, kad Italijos teritorijoje, tačiau ne atitinkamoje geografinėje vietovėje įsikūrusios įmonės „Negrini Salumi S.A.S.“ (Renazzo di Cento – Ferara), „Portalupi Salumi“ (Turinas), „Salumificio Pedrazzoli Spa“ (San Giovanni del Dosso – Mantuja), „Levoni Spa“ (Castellucchio – Mantuja), „Cesare Fiorucci Spa“ (Pomezia – Roma), „Renzini Spa“ (Umbertide – Perudža), „Agricola Italiana Alimentare Spa“ (San Martino Buon Albergo – Verona), „Salumificio Subalpino Spa“ (Diano d'Alba – Kuneo) ir „Italia Alimentari Spa“, kuri anksčiau vadinosi „Industria Bussetana Insaccati Suini Spa“ (Settecani di Castelvetro di Modena), teisėtai prekiavo produktu, kurio pavadinimas yra „Finocchiona“, nepertraukiamai naudojo šį pavadinimą daugiau kaip penkerius metus ir kad šis klausimas buvo iškeltas vykstant nacionalinei prieštaravimo procedūrai. Taigi šios įmonės atitinka Reglamento (ES) Nr. 1151/2012 15 straipsnio 1 dalyje nustatytas sąlygas, kad joms būtų suteiktas pereinamasis laikotarpis teisėtai naudoti įregistruotą prekinį pavadinimą.

               (4)

               šios įmonės atitinka Reglamento (ES) Nr. 1151/2012 15 straipsnio 1 dalyje nustatytas sąlygas, todėl joms turėtų būti suteiktas penkerių metų pereinamasis laikotarpis, kuriuo leidžiama naudoti „Finocchiona“ pavadinimą;

               (5)

               šiame reglamente numatytos priemonės atitinka Žemės ūkio produktų kokybės politikos komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Pavadinimas „Finocchiona“ (SGN) yra įregistruojamas.
   Pirmoje pastraipoje nurodytas pavadinimas – tai produkto, priklausančio Komisijos įgyvendinimo reglamento (ES) Nr. 668/2014 (3) XI priede nurodytai 1.2 klasei „Mėsos produktai (virti, sūdyti, rūkyti ir kt.)“, pavadinimas.
   2 straipsnis
   Įmonėms „Negrini Salumi S.A.S.“ (Renazzo di Cento – Ferara), „Portalupi Salumi“ (Turinas), „Salumificio Pedrazzoli Spa“ (San Giovanni del Dosso – Mantuja), „Levoni Spa“ (Castellucchio – Mantuja), „Cesare Fiorucci Spa“ (Pomezia – Roma), „Renzini Spa“ (Umbertide – Perudža), „Agricola Italiana Alimentare Spa“ (San Martino Buon Albergo – Verona), „Salumificio Subalpino Spa“ (Diano d'Alba – Kuneo) ir „Italia Alimentari Spa“, kuri anksčiau vadinosi „Industria Bussetana Insaccati Suini Spa“ (Settecani di Castelvetro di Modena), suteikiamas penkerių metų (skaičiuojant nuo šio reglamento įsigaliojimo dienos) pereinamasis laikotarpis, kuriuo leidžiama naudoti įregistruotą „Finocchiona“ (SGN) pavadinimą.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. balandžio 22 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2012 12 14, p. 1.

      (2)  OL C 155, 2014 5 23, p. 5.

      (3)  2014 m. birželio 13 d. Komisijos įgyvendinimo reglamentas (ES) Nr. 668/2014, kuriuo nustatomos Europos Parlamento ir Tarybos reglamento (ES) Nr. 1151/2012 dėl žemės ūkio ir maisto produktų kokybės sistemų taikymo taisyklės (OL L 179, 2014 6 19, p. 36).


title: 2013 m. lapkričio 28 d. Komisijos įgyvendinimo reglamentas (ES) Nr. 1217/2013, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
29.11.2013

               LT

               Europos Sąjungos oficialusis leidinys

               L 319/5

         KOMISIJOS ĮGYVENDINIMO REGLAMENTAS (ES) Nr. 1217/2013
   2013 m. lapkričio 28 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2007 m. spalio 22 d. Tarybos reglamentą (EB) Nr. 1234/2007, nustatantį bendrą žemės ūkio rinkų organizavimą ir konkrečias tam tikriems žemės ūkio produktams taikomas nuostatas (Bendrą bendro žemės ūkio rinkų organizavimo reglamentą) (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2013 m. lapkričio 28 d.

            Komisijos vardu Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 299, 2007 11 16, p. 1.

      (2)  OL L 157, 2011 6 15, p. 1.

      PRIEDAS
      Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  AL

                  51,8

                  MA

                  41,4

                  TR

                  62,5

                  ZZ

                  51,9

                  0707 00 05

                  AL

                  41,5

                  EG

                  200,0

                  TR

                  96,5

                  ZZ

                  112,7

                  0709 91 00

                  EG

                  200,0

                  ZZ

                  200,0

                  0709 93 10

                  MA

                  134,1

                  TR

                  97,4

                  ZZ

                  115,8

                  0805 20 10

                  AU

                  134,7

                  MA

                  68,8

                  PE

                  131,0

                  ZA

                  149,3

                  ZZ

                  121,0

                  0805 20 30, 0805 20 50, 0805 20 70, 0805 20 90

                  IL

                  59,5

                  PE

                  74,3

                  PK

                  59,4

                  SZ

                  43,6

                  TR

                  69,2

                  UY

                  92,4

                  ZA

                  192,9

                  ZZ

                  84,5

                  0805 50 10

                  TR

                  76,0

                  ZZ

                  76,0

                  0808 10 80

                  AU

                  125,0

                  BA

                  45,7

                  MK

                  33,9

                  US

                  145,4

                  ZA

                  131,8

                  ZZ

                  96,4

                  0808 30 90

                  TR

                  114,2

                  ZZ

                  114,2

         (1)  Šalių nomenklatūra nustatyta Komisijos reglamentu (EB) Nr. 1833/2006 (OL L 354, 2006 12 14, p. 19). Kodas „ZZ“ atitinka „kitas šalis“.


title: 2015 m. rugsėjo 18 d. Komisijos įgyvendinimo reglamentas (ES) 2015/1562, kuriuo nustatomas kiekis, pridėtinas prie kiekio, nustatyto 2016 m. sausio 1 d.–kovo 31 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje

text:
19.9.2015

               LT

               Europos Sąjungos oficialusis leidinys

               L 244/49

         KOMISIJOS ĮGYVENDINIMO REGLAMENTAS (ES) 2015/1562
   2015 m. rugsėjo 18 d.
   kuriuo nustatomas kiekis, pridėtinas prie kiekio, nustatyto 2016 m. sausio 1 d.–kovo 31 d. laikotarpiui pagal Reglamentu (EB) Nr. 539/2007 leistas naudoti tarifines kvotas kiaušinių ir kiaušinių albumino sektoriuje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 188 straipsnio 2 ir 3 dalis,
   kadangi:

               (1)

               Komisijos reglamentu (EB) Nr. 539/2007 (2) leista naudoti tarifines metines kiaušinių ir kiaušinių albumino sektoriaus produktų importo kvotas.

               (2)

               2015 m. rugsėjo 1–7 d. pateiktose 2015 m. spalio 1 d.–gruodžio 31 d. kvotos dalies importo licencijų paraiškose nurodytas kiekis mažesnis už skirtą kiekį. Todėl reikėtų nustatyti kiekį, dėl kurio paraiškų nebuvo pateikta, ir jį pridėti prie kitai kvotos daliai numatyto kiekio;

               (3)

               siekiant užtikrinti šios priemonės veiksmingumą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Prie 2016 m. sausio 1 d.–kovo 31 d. kvotos laikotarpio dalies pridėtinas kiekis, dėl kurio pagal Reglamentą (EB) Nr. 539/2007 importo licencijų paraiškų nepateikta, yra nurodytas šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. rugsėjo 18 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  2007 m. gegužės 15 d. Komisijos reglamentas (EB) Nr. 539/2007, leidžiantis naudoti tarifines kvotas kiaušinių ir kiaušinių albumino sektoriuje bei nustatantis jų administravimo tvarką (OL L 128, 2007 5 16, p. 19).

      PRIEDAS

                  Eilės Nr.

                  Kiekis, dėl kurio paraiškų nebuvo pateikta, pridėtinas prie 2016 m. sausio 1 d.–kovo 31 d. kvotos daliai skirto kiekio
                  (kiaušinių su lukštu ekvivalentas kg)

                  09.4015

                  67 500 000

                  09.4401

                  1 815 000

                  09.4402

                  6 005 000


title: 2016 m. liepos 18 d. Komisijos įgyvendinimo reglamentas (ES) 2016/1167, kuriuo iš dalies keičiamas Tarybos įgyvendinimo reglamentas (ES) Nr. 102/2012, kuriuo importuojamiems, inter alia, Kinijos Liaudies Respublikos kilmės plieniniams lynams ir kabeliams nustatomas galutinis antidempingo muitas, kuris tai pat taikomas importuojamiems iš, inter alia, Korėjos Respublikos siunčiamiems plieniniams lynams ir kabeliams, deklaruojamiems arba nedeklaruojamiems kaip Korėjos Respublikos kilmės

text:
19.7.2016

               LT

               Europos Sąjungos oficialusis leidinys

               L 193/19

         KOMISIJOS ĮGYVENDINIMO REGLAMENTAS (ES) 2016/1167
   2016 m. liepos 18 d.
   kuriuo iš dalies keičiamas Tarybos įgyvendinimo reglamentas (ES) Nr. 102/2012, kuriuo importuojamiems, inter alia, Kinijos Liaudies Respublikos kilmės plieniniams lynams ir kabeliams nustatomas galutinis antidempingo muitas, kuris tai pat taikomas importuojamiems iš, inter alia, Korėjos Respublikos siunčiamiems plieniniams lynams ir kabeliams, deklaruojamiems arba nedeklaruojamiems kaip Korėjos Respublikos kilmės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 11 straipsnio 4 dalį ir 13 straipsnio 4 dalį,
   kadangi:
   A.   GALIOJANČIOS PRIEMONĖS

               (1)

               Tarybos reglamentu (EB) Nr. 1796/1999 (2) Taryba importuojamiems, inter alia, Kinijos Liaudies Respublikos kilmės plieniniams lynams ir kabeliams nustatė galutinį antidempingo muitą. Pagal pagrindinio reglamento 11 straipsnio 2 dalį buvo atliktos dvi priemonių galiojimo termino peržiūros, po kurių antidempingo priemonių taikymas buvo pratęstas Tarybos reglamentu (EB) Nr. 1858/2005 (3) ir Tarybos įgyvendinimo reglamentu (ES) Nr. 102/2012 (4).

               (2)

               Pagal pagrindinio reglamento 13 straipsnį atlikus priemonių vengimo tyrimą Tarybos įgyvendinimo reglamentu (ES) Nr. 400/2010 (5) Taryba antidempingo muito, taikomo importuojamiems, inter alia, Kinijos Liaudies Respublikos kilmės plieniniams lynams ir kabeliams, taikymą išplėtė tokiam pačiam iš Korėjos Respublikos siunčiamam produktui, deklaruojamam arba nedeklaruojamam kaip Korėjos Respublikos kilmės. Tuo pačiu reglamentu tam tikri Korėjos Respublikos eksportuojantys gamintojai buvo atleisti nuo tokių išplėstųjų priemonių.

               (3)

               Šiuo metu galiojančios priemonės – Įgyvendinimo reglamentu (ES) Nr. 102/2012 su paskutiniais pakeitimais, padarytais Komisijos įgyvendinimo reglamentu (ES) 2016/90 (6), inter alia, Kinijos Liaudies Respublikos kilmės plieniniams lynams ir kabeliams nustatytas antidempingo muitas, kurio taikymas išplėstas iš, inter alia, Korėjos Respublikos siunčiamiems importuojamiems plieniniams lynams ir kabeliams, deklaruojamiems arba nedeklaruojamiems kaip Korėjos Respublikos kilmės (toliau – galiojančios priemonės). Į Sąjungą importuojamam iš Korėjos Respublikos siunčiamam peržiūrimajam produktui, išskyrus bendrovių, kurios atleistos nuo šio muito, gaminamą produktą, taikomas 60,4 % muitas.

         B.   PROCEDŪRA

   1.   Inicijavimas

               (4)

               Europos Komisija (toliau – Komisija) gavo pagal pagrindinio reglamento 11 straipsnio 4 dalį ir 13 straipsnio 4 dalį pateiktą prašymą atleisti nuo antidempingo priemonių, kurios taikomos importuojamiems Kinijos Liaudies Respublikos plieniniams lynams ir kabeliams ir kurių taikymas išplėstas iš Korėjos Respublikos siunčiamiems importuojamiems produktams, deklaruojamiems arba nedeklaruojamiems kaip Korėjos Respublikos kilmės.

               (5)

               Prašymą 2015 m. rugsėjo 7 d. pateikė Korėjos Respublikos (toliau – nagrinėjamoji šalis) eksportuojantis plieninių lynų ir kabelių gamintojas „Daechang Steel Co. Ltd.“ (toliau – pareiškėjas), prašymas buvo susijęs tik su pareiškėju.

               (6)

               Pareiškėjas pateikė prima facie įrodymų, kad jis neeksportavo peržiūrimojo produkto į Sąjungą tiriamuoju laikotarpiu (2008 m. liepos 1 d. – 2009 m. birželio 30 d.), kuris buvo nagrinėjamas atliekant tyrimą, po kurio nustatytos išplėstosios priemonės, kad jis nėra susijęs su jokiais peržiūrimojo produkto eksportuojančiais gamintojais, kuriems taikomi galiojantys antidempingo muitai, kad jis nevengė priemonių, kurios taikomos Kinijos kilmės plieniniams lynams ir kabeliams, ir kad jis yra prisiėmęs neatšaukiamą sutartinę prievolę eksportuoti didelį produkto kiekį į Sąjungą.

               (7)

               Išnagrinėjusi pareiškėjo pateiktus įrodymus, pasikonsultavusi su valstybėmis narėmis ir po to, kai Sąjungos pramonei buvo suteikta galimybė pateikti pastabų, 2015 m. lapkričio 26 d. Komisija Įgyvendinimo reglamentu (ES) 2015/2179 (7) inicijavo tyrimą. Be to, pagal minėto reglamento 3 straipsnį Komisija nurodė muitinėms imtis reikiamų veiksmų, kad iš Korėjos Respublikos siunčiamas importuojamas pareiškėjo gaminamas ir eksportui į Sąjungą parduodamas peržiūrimasis produktas būtų registruojamas pagal pagrindinio reglamento 14 straipsnio 5 dalį.

         2.   Peržiūrimasis produktas

               (8)

               Peržiūrimasis produktas – plieniniai lynai ir kabeliai, įskaitant uždaros konstrukcijos lynus, išskyrus lynus ir kabelius iš nerūdijančiojo plieno, kurių didžiausias skerspjūvio matmuo didesnis kaip 3 mm, siunčiami iš Korėjos Respublikos ir deklaruojami arba nedeklaruojami kaip Korėjos Respublikos kilmės (toliau – peržiūrimasis produktas), kurio KN kodai šiuo metu yra ex 7312 10 81, ex 7312 10 83, ex 7312 10 85, ex 7312 10 89 ir ex 7312 10 98 (TARIC kodai 7312108113, 7312108313, 7312108513, 7312108913 ir 7312109813).

         3.   Ataskaitinis laikotarpis

               (9)

               Ataskaitinis laikotarpis – nuo 2014 m. spalio 1 d. iki 2015 m. rugsėjo 30 d. Duomenys buvo renkami nuo 2008 m. iki ataskaitinio laikotarpio pabaigos (toliau – tiriamasis laikotarpis).

         4.   Tyrimas

               (10)

               Komisija pareiškėjui ir Korėjos Respublikos atstovams oficialiai pranešė apie peržiūros inicijavimą. Suinteresuotosios šalys buvo paragintos pareikšti savo nuomonę ir informuotos apie galimybę pateikti prašymą būti išklausytoms. Prašymų negauta.

               (11)

               Komisija pareiškėjui nusiuntė klausimyną ir per nustatytą terminą gavo atsakymus. Komisija rinko ir tikrino vietoje visą informaciją, kurią manė esant reikalingą peržiūrai. Pareiškėjo patalpose buvo surengtas tikrinamasis vizitas.

               (12)

               Komisija nagrinėjo, ar įvykdytos sąlygos atleisti nuo muitų pagal 11 straipsnio 4 dalį ir 13 straipsnio 4 dalį, tiksliau ar:

                           —

                           per tiriamąjį laikotarpį, kuris nagrinėtas atliekant tyrimą, po kurio nustatytos išplėstosios priemonės, t. y. nuo 2008 m. liepos 1 d. iki 2009 m. birželio 30 d., pareiškėjas neeksportavo peržiūrimojo produkto,

                           —

                           pareiškėjas peržiūrimąjį produktą pradėjo eksportuoti pasibaigus tyrimo dėl priemonių vengimo tiriamajam laikotarpiui,

                           —

                           pareiškėjas nėra susijęs su jokiais peržiūrimąjį produktą eksportuojančiais gamintojais, kuriems taikomos galiojančios antidempingo priemonės, ir ar jis nevengė priemonių, taikomų Kinijos kilmės plieniniams lynams ir kabeliams.

         C.   NUSTATYTIEJI FAKTAI

               (13)

               Atlikus tyrimą patvirtinta, kad priemonių vengimo tyrimo, kurį atlikus nustatytos išplėstosios priemonės, tiriamuoju laikotarpiu (2008 m. liepos 1 d. – 2009 m. birželio 30 d.) pareiškėjas neeksportavo peržiūrimojo produkto į Sąjungą. Pareiškėjas peržiūrimąjį produktą pirmą kartą eksportavo po to, kai priemonių taikymas buvo išplėstas Korėjos Respublikai, tiksliau 2015 m. antrąjį pusmetį.

               (14)

               Be to, atlikus tyrimą patvirtinta, kad pareiškėjas nebuvo susijęs su jokiais Kinijos eksportuotojais ar gamintojais, kuriems taikomos Įgyvendinimo reglamentu (ES) Nr. 102/2012 nustatytos antidempingo priemonės.

               (15)

               Atlikus tyrimą taip pat patvirtinta, kad pareiškėjas yra tikrasis peržiūrimojo produkto gamintojas ir nevengia priemonių. Pareiškėjas perka vidaus rinkoje pagamintus plieninius vielos strypus ir kitas žaliavas (pvz., cinką ir šviną) ir importuoja plieninius vielos strypus iš Kinijos Liaudies Respublikos, kurie vėliau pareiškėjo gamybinėse patalpose Korėjos Respublikoje ėsdinami, tempiami, galvanizuojami, antrą kartą tempiami, suvejami ir sujungiami. Gatavas produktas parduodamas vidaus rinkoje ir eksportuojamas į Jungtines Valstijas, Aziją ir Sąjungą.

               (16)

               Gamybos operacijas galima laikyti surinkimo arba užbaigimo operacijomis. Pagrindinio reglamento 13 straipsnio 2 dalyje nustatytos sąlygos, kuriomis surinkimo operacija laikoma priemonių vengimu. Remiantis to straipsnio b punktu, viena iš sąlygų – atitinkamos sudedamosios dalys turi sudaryti daugiau kaip 60 % visos surenkamo produkto sudedamųjų dalių vertės. Atliekant tyrimą nustatyta, kad pareiškėjo naudotų Kinijos žaliavų dalis sudarė gerokai mažiau nei 60 %, kaip reikalaujama pagal pagrindinio reglamento 13 straipsnio 2 dalies b punktą. Naudotos Kinijos sudedamosios dalys (tiksliau žaliavos) sudarė 38 % Jei minėta riba viršijama, pagal 13 straipsnio 2 dalies b punktą reikalaujama nustatyti, ar pasiekta 25 % pridėtinės vertės riba (toliau – pridėtinės vertės įvertinimas). 60 % visos sudedamųjų dalių vertės riba nebuvo viršyta. Todėl, remiantis ataskaitiniu laikotarpiu patirtomis faktinėmis išlaidomis, nebuvo būtina nustatyti, ar pridėtinė vertė siekė 25 % ribą, kaip nustatyta pagrindinio reglamento 13 straipsnio 2 dalies b punkte.

               (17)

               Pareiškėjas peržiūrimąjį produktą pradėjo gaminti 2015 m. viduryje. Kadangi gamybos pradžios etapu susidarė išimtinai didelės gamybos sąnaudos, naudotas kitas skaičiavimo metodas, remiantis įprastinėmis gamybos sąnaudomis (išskyrus gamybos pradžios sąnaudas ir tikintis, kad gamybos pajėgumų panaudojimo koeficientas bus didelis). Nustatyta, kad tuo atveju Kinijos kilmės žaliavos sudarė daugiau nei 60 % visos galutinio produkto sudedamųjų dalių vertės (69 %). Dėl šios priežasties pagal pagrindinio reglamento 13 straipsnio 2 dalį buvo atliktas pridėtinės vertės įvertinimas. Atliekant šį įvertinimą nustatyta, kad iš Kinijos Liaudies Respublikos įvežtoms sudedamosioms dalims suteikta pridėtinė vertė sudarė gerokai daugiau nei 25 % gamybos sąnaudų, kaip nustatyta pagrindinio reglamento 13 straipsnio 2 dalies b punkte. Todėl pareiškėjo gamybos operacijos nelaikomos priemonių vengimu, kaip nustatyta pagrindinio reglamento 13 straipsnio 2 dalyje.

               (18)

               Galiausiai atlikus tyrimą patvirtinta, kad pareiškėjas nepirko gatavo peržiūrimojo produkto iš Kinijos Liaudies Respublikos, kad jį perparduotų arba persiųstų į Sąjungą, ir kad bendrovė gali pagrįsti visą eksportą per ataskaitinį laikotarpį.

               (19)

               Atsižvelgdama į nustatytuosius faktus, aprašytus 13–18 konstatuojamosiose dalyse, Komisija priėjo prie išvados, kad pareiškėjas tenkina sąlygas jį atleisti nuo muitų pagal pagrindinio reglamento 11 straipsnio 4 dalį ir 13 straipsnio 4 dalį.

               (20)

               Minėti nustatytieji faktai atskleisti pareiškėjui ir Sąjungos pramonei, kuriems suteikta galimybė teikti pastabas. Pareiškėjas teigė pritariantis Komisijos nustatytiesiems faktams. Daugiau pastabų nepateikta.

         D.   BENDROVIŲ, ATLEISTŲ NUO GALIOJANČIŲ PRIEMONIŲ, SĄRAŠO PAKEITIMAS

               (21)

               Atsižvelgiant į minėtus nustatytuosius faktus pareiškėjas turėtų būti įtrauktas į bendrovių, kurios atleistos nuo Įgyvendinimo reglamentu (ES) Nr. 102/2012 nustatyto antidempingo muito, sąrašą.

               (22)

               Kaip nustatyta Reglamento (ES) Nr. 400/2010 1 straipsnio 2 dalyje, nuo priemonių atleidžiama, jei valstybių narių muitinėms pateikiama galiojanti komercinė sąskaita faktūra, atitinkanti to reglamento priede nustatytus reikalavimus. Jei tokia sąskaita faktūra nepateikiama, toliau taikomas antidempingo muitas.

               (23)

               Be to, importuojami pareiškėjo pagaminti plieniniai lynai ir kabeliai toliau atleidžiami nuo išplėstųjų priemonių pagal pagrindinio reglamento 13 straipsnio 4 dalį su sąlyga, kad atleidimas pagrįstas galutinai patikrintais faktais. Atsiradus naujų, priešingų prima facie įrodymų Komisija gali inicijuoti tyrimą, kad nustatytų, ar reikia panaikinti atleidimą.

               (24)

               Importuojami pareiškėjo pagaminti plieniniai lynai ir kabeliai nuo išplėstųjų priemonių atleidžiami remiantis per šią peržiūrą nustatytaisiais faktais. Nuo priemonių atleidžiami tik tie importuojami plieniniai lynai ir kabeliai, kurie siunčiami iš Korėjos Respublikos ir kuriuos pagamino pirmiau minėtas konkretus juridinis asmuo. Importuojamiems plieniniams lynams ir kabeliams, pagamintiems bet kurių kitų bendrovių, kurių pavadinimai konkrečiai nepaminėti Įgyvendinimo reglamento (ES) Nr. 102/2012 1 straipsnio 4 dalyje, įskaitant subjektus, susijusius su tomis konkrečiai paminėtomis bendrovėmis, šis atleidimas neturėtų būti taikomas, joms turėtų galioti tuo reglamentu nustatyta kitiems eksportuotojams taikoma muito norma.

               (25)

               Įgyvendinimo reglamentas (ES) Nr. 102/2012 su paskutiniais pakeitimais, padarytais Reglamentu (ES) 2016/90, turėtų būti iš dalies pakeistas, kad į jo 1 straipsnio 4 dalyje pateiktą lentelę būtų įtraukta bendrovė „Daechang Steel Co. Ltd.“

               (26)

               Šiame reglamente nustatytos priemonės atitinka pagal Reglamento (EB) Nr. 1225/2009 15 straipsnio 1 dalį įsteigto komiteto nuomonę,]

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 102/2012 su paskutiniais pakeitimais, padarytais Įgyvendinimo reglamentu (ES) 2016/90, 1 straipsnio 4 dalyje pateikta lentelė pakeičiama šia lentele:

               Šalis

               Bendrovė

               Papildomas TARIC kodas

               Korėjos Respublika

               Bosung Wire Rope Co., Ltd, 568,Yongdeok-ri, Hallim-myeon, Gimae-si, Gyeongsangnam-do, 621–872

               A969

               Chung Woo Rope Co., Ltd, 1682–4, Songjung-Dong, Gangseo-Gu, Busan

               A969

               CS Co., Ltd, 287–6 Soju-Dong Yangsan-City, Kyoungnam

               A969

               Cosmo Wire Ltd, 4–10, Koyeon-Ri, Woong Chon-Myon Ulju-Kun, Ulsan

               A969

               Dae Heung Industrial Co., Ltd, 185 Pyunglim – Ri, Daesan-Myun, Haman – Gun, Gyungnam

               A969

               Daechang Steel Co., Ltd, 1213, Aam-daero, Namdong-gu, Incheon

               C057

               DSR Wire Corp., 291, Seonpyong-Ri, Seo-Myon, Suncheon-City, Jeonnam

               A969

               Goodwire MFG. Co. Ltd, 984–23, Maegok-Dong, Yangsan-City, Kyungnam

               B955

               Kiswire Ltd, 20th Fl. Jangkyo Bldg, 1, Jangkyo-Dong, Chung-Ku, Seoul

               A969

               Manho Rope & Wire Ltd, Dongho Bldg, 85–2 4 Street Joongang-Dong, Jong-gu, Busan

               A969

               Line Metal Co. Ltd, 1259 Boncho-ri, Daeji-Myeon, Changnyeong-gun, Gyeongnam

               B926

               Seil Wire and Cable, 47–4, Soju-Dong, Yangsan-Si, Kyungsangnamdo

               A994

               Shin Han Rope Co., Ltd, 715–8, Gojan-Dong, Namdong-gu, Incheon

               A969

               Ssang YONG Cable Mfg. Co., Ltd, 1559–4 Song-Jeong Dong, Gang-Seo Gu, Busan

               A969

               Young Heung Iron & Steel Co., Ltd, 71–1 Sin-Chon Dong,Changwon City, Gyungnam

               A969

         2 straipsnis
   Muitinėms nurodoma nutraukti pagal Įgyvendinimo reglamento (ES) 2015/2179 3 straipsnį vykdomą importuojamo produkto registraciją. Antidempingo muitas už registruotą importuojamą produktą nerenkamas.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. liepos 18 d.

            Komisijos vardu

            Pirmininkas

         Jean-Claude JUNCKER

      (1)  OL L 343, 2009 12 22, p. 51.

      (2)  1999 m. rugpjūčio 12 d. Tarybos reglamentas (EB) Nr. 1796/1999 dėl galutinio antidempingo muito nustatymo ir nustatyto laikino antidempingo muito galutinio surinkimo už plieninių lynų ir kabelių, kurių kilmės šalys yra Kinijos Liaudies Respublika, Vengrija, Indija, Meksika, Lenkija, Pietų Afrika ir Ukraina, importą ir antidempingo tyrimo dėl Korėjos Respublikos kilmės produktų importo nutraukimo (OL L 217, 1999 8 17, p. 1).

      (3)  2005 m. lapkričio 8 d. Tarybos reglamentas (EB) Nr. 1858/2005, nustatantis galutinį antidempingo muitą Kinijos Liaudies Respublikos, Indijos, Pietų Afrikos ir Ukrainos plieninių lynų ir kabelių importui vadovaujantis atliktos priemonių galiojimo termino peržiūros išvadomis pagal Tarybos reglamento (EB) Nr. 384/96 11 straipsnio 2 dalį (OL L 299, 2005 11 16, p. 1).

      (4)  2012 m. sausio 27 d. Tarybos įgyvendinimo reglamentas (ES) Nr. 102/2012, kuriuo pagal Reglamento (EB) Nr. 1225/2009 11 straipsnio 2 dalį atlikus priemonių galiojimo termino peržiūrą importuojamiems Kinijos Liaudies Respublikos ir Ukrainos kilmės plieniniams lynams ir kabeliams nustatomas galutinis antidempingo muitas, kuris taip pat taikomas importuojamiems iš Maroko, Moldavijos ir Korėjos Respublikos siunčiamiems plieniniams lynams ir kabeliams, deklaruojamiems arba nedeklaruojamiems kaip šių šalių kilmės, ir baigiama pagal Reglamento (EB) Nr. 1225/2009 11 straipsnio 2 dalį atliekama importuojamiems Pietų Afrikos kilmės plieniniams lynams ir kabeliams taikomų priemonių galiojimo termino peržiūra (OL L 36, 2012 2 9, p. 1).

      (5)  2010 m. balandžio 26 d. Tarybos įgyvendinimo reglamentas (ES) Nr. 400/2010, kuriuo galutinio antidempingo muito, Tarybos reglamentu (EB) Nr. 1858/2005 nustatyto importuojamiems, inter alia, Kinijos Liaudies Respublikos kilmės plieniniams lynams ir kabeliams, taikymas išplečiamas importuojamiems plieniniams lynams ir kabeliams, siunčiamiems iš Korėjos Respublikos, deklaruojamiems kaip Korėjos Respublikos kilmės arba ne, ir baigiamas tyrimas dėl importuojamų produktų, siunčiamų iš Malaizijos (OL L 117, 2010 5 11, p. 1).

      (6)  2016 m. sausio 26 d. Komisijos įgyvendinimo reglamentas (ES) 2016/90, kuriuo, atlikus dalinę tarpinę peržiūrą pagal Tarybos reglamento (EB) Nr. 1225/2009 11 straipsnio 3 dalį, iš dalies keičiamas Tarybos įgyvendinimo reglamentas (ES) Nr. 102/2012, kuriuo importuojamiems, inter alia, Ukrainos kilmės plieniniams lynams ir kabeliams nustatomas galutinis antidempingo muitas (OL L 19, 2016 1 27, p. 22).

      (7)  2015 m. lapkričio 25 d. Komisijos įgyvendinimo reglamentas (ES) 2015/2179, kuriuo inicijuojama Tarybos įgyvendinimo reglamento (ES) Nr. 102/2012, kuriuo nustatytas galutinis antidempingo muitas importuojamiems, inter alia, Kinijos Liaudies Respublikos kilmės plieniniams lynams ir kabeliams ir kurio taikymas išplėstas importuojamiems plieniniams lynams ir kabeliams, siunčiamiems iš Korėjos Respublikos, deklaruojamiems kaip Korėjos Respublikos kilmės arba ne, peržiūra, siekiant nustatyti, ar vienam Korėjos eksportuotojui galima netaikyti šių priemonių, ir kuriuo panaikinamas antidempingo muitas iš šio eksportuotojo importuojamam produktui ir nustatoma privaloma iš šio eksportuotojo importuojamo produkto registracija (OL L 309, 2015 11 26, p. 3).


title: 2016 m. vasario 25 d. Komisijos įgyvendinimo reglamentas (ES) 2016/264, kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti

text:
26.2.2016

               LT

               Europos Sąjungos oficialusis leidinys

               L 50/27

         KOMISIJOS ĮGYVENDINIMO REGLAMENTAS (ES) 2016/264
   2016 m. vasario 25 d.
   kuriuo nustatomos standartinės importo vertės, skirtos tam tikrų vaisių ir daržovių įvežimo kainai nustatyti
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308//2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1),
   atsižvelgdama į 2011 m. birželio 7 d. Komisijos įgyvendinimo reglamentą (ES) Nr. 543/2011, kuriuo nustatomos išsamios Tarybos reglamento (EB) Nr. 1234/2007 taikymo vaisių bei daržovių ir perdirbtų vaisių bei daržovių sektoriuose taisyklės (2), ypač į jo 136 straipsnio 1 dalį,
   kadangi:

               (1)

               Įgyvendinimo reglamentu (ES) Nr. 543/2011, atsižvelgiant į daugiašalių derybų dėl prekybos Urugvajaus raunde rezultatus, nustatomi kriterijai, pagal kuriuos Komisija nustato standartines importo iš trečiųjų šalių vertes produktams ir laikotarpiams, nurodytiems jo XVI priedo A dalyje;

               (2)

               remiantis Įgyvendinimo reglamento (ES) Nr. 543/2011 136 straipsnio 1 dalimi, standartinė importo vertė apskaičiuojama kiekvieną darbo dieną atsižvelgiant į kintančius kasdienius duomenis. Todėl šis reglamentas turėtų įsigalioti jo paskelbimo Europos Sąjungos oficialiajame leidinyje dieną,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 543/2011 136 straipsnyje minimos standartinės importo vertės yra nustatytos šio reglamento priede.
   2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.

      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje 2016 m. vasario 25 d.

            Komisijos vardu

            Pirmininko pavedimu

         Jerzy PLEWA

            Žemės ūkio ir kaimo plėtros generalinis direktorius

      (1)  OL L 347, 2013 12 20, p. 671.

      (2)  OL L 157, 2011 6 15, p. 1.

      PRIEDAS

         Standartinės importo vertės, skirtos kai kurių vaisių ir daržovių įvežimo kainai nustatyti

                  (EUR/100 kg)

                  KN kodas

                  Trečiosios šalies kodas (1)

                  Standartinė importo vertė

                  0702 00 00

                  IL

                  236,2

                  MA

                  94,1

                  SN

                  174,1

                  TN

                  107,9

                  TR

                  110,0

                  ZZ

                  144,5

                  0707 00 05

                  MA

                  83,5

                  TR

                  171,2

                  ZZ

                  127,4

                  0709 91 00

                  TN

                  173,6

                  ZZ

                  173,6

                  0709 93 10

                  MA

                  41,8

                  TR

                  158,0

                  ZZ

                  99,9

                  0805 10 20

                  EG

                  47,1

                  IL

                  64,8

                  MA

                  50,6

                  TN

                  56,6

                  TR

                  63,7

                  ZZ

                  56,6

                  0805 20 10

                  IL

                  121,3

                  MA

                  89,3

                  TR

                  84,6

                  ZZ

                  98,4

                  0805 20 30, 0805 20 50, 0805 20 70, 0805 20 90

                  IL

                  137,8

                  JM

                  161,2

                  MA

                  109,3

                  TR

                  71,8

                  US

                  130,0

                  ZZ

                  122,0

                  0805 50 10

                  EG

                  90,7

                  MA

                  85,9

                  TR

                  88,1

                  ZZ

                  88,2

                  0808 10 80

                  CL

                  93,2

                  US

                  123,9

                  ZZ

                  108,6

                  0808 30 90

                  CL

                  221,4

                  CN

                  63,3

                  TR

                  156,1

                  ZA

                  91,4

                  ZZ

                  133,1

         (1)  Šalių nomenklatūra nustatyta 2012 m. lapkričio 27 d. Komisijos reglamentu (ES) Nr. 1106/2012, kuriuo dėl šalių ir teritorijų nomenklatūros atnaujinimo įgyvendinamas Europos Parlamento ir Tarybos reglamentas (EB) Nr. 471/2009 dėl Bendrijos statistikos, susijusios su išorės prekyba su ES nepriklausančiomis šalimis (OL L 328, 2012 11 28, p. 7). Kodas „ZZ“ atitinka „kitas šalis“.